MT
28.11.2022
Il-Ġurnal Uffiċjali tal-Unjoni Ewropea
C 451/25
4.
Ir-raba’ motiv, ibbażat fuq il-ksur tal-prinċipju ta’ ċertezza legali, peress li l-adozzjoni retroattiva tad-deċiżjoni kkontestata ma hijiex awtorizzata. 5.
Il-ħames motiv, ibbażat fuq il-ksur ta’ rekwiżiti formali essenzjali, peress li s-SRB ma semgħax b’mod suffiċjenti lir-rikorrenti qabel l-adozzjoni tad-deċiżjoni kkontestata u ma mmotivahiex b’mod suffiċjenti. 6.
Is-sitt motiv, imqajjem b’mod sussidjarju u bbażat fuq il-fatt li l-istabbiliment, mis-SRB, ta’ tliet kategoriji għall-indikatur “sħubija f’sistema ta’ protezzjoni istituzzjonali” ma jistax jinftiehem. 7.
Is-seba’ motiv, imqajjem b’mod sussidjarju u bbażat fuq il-ksur tal-Artikolu 70(2) tar-Regolament Nru 806/2014, moqri flimkien mal-Artikolu 103(7) tad-Direttiva 2014/59, peress li, matul il-kalkolu tal-ammont ta’ kontribuzzjoni, is-SRB kellu jeskludi l-passiv mingħajr riskju mill-passiv rilevanti. 8.
It-tmien motiv, imqajjem b’mod sussidjarju u bbażat fuq il-ksur tal-Artikolu 70(6) tar-Regolament Nru 806/2014, moqri flimkien mal-Artikolu 5(3) u (4) tar-Regolament ta’ Delega 2015/63, peress li kien b’mod żbaljat li s-SRB ikkalkola l-kontribuzzjonijiet tar-rikorrenti b’teħid inkunsiderazzjoni tal-valur gross tal-kuntratti tagħha tad-derivati. 9.
Id-disa’ motiv, imqajjem b’mod sussidjarju u bbażat fuq il-ksur tal-Artikolu 70(6) tar-Regolament Nru 806/2014, moqri flimkien mal-Artikolu 6(8)(a) tar-Regolament ta’ Delega 2015/63, peress li kien b’mod żbaljat li s-SRB qies lir-rikorrenti bħala stabbiliment li għaddej minn ristrutturazzjoni.
(1) (2) (3) (4) (5) (6) (7) (8)
(9)
ĠU 2018, C 294, p. 41.
ĠU 2019, C 305, p. 60.
ĠU 2020, C 240, p. 34.
ĠU 2020, C 279, p. 70.
ĠU 2021, C 320, p. 53.
Regolament (UE) Nru 806/2014 tal-Parlament Ewropew u tal-Kunsill tal-15 ta’ Lulju 2014 li jistabbilixxi regoli uniformi u proċedura uniformi għar-riżoluzzjoni tal-istituzzjonijiet ta’ kreditu u ċerti ditti tal-investiment fil-qafas ta’ Mekkaniżmu Uniku ta’ Riżoluzzjoni u Fond Uniku għar-Riżoluzzjoni u li jemenda r-Regolament (UE) Nru 1093/2010 (ĠU 2014, L 225, p. 1).
Regolament ta’ Implimentazzjoni tal-Kunsill (UE) 2015/81 tad-19 ta’ Diċembru 2014 li jispeċifika kundizzjonijiet uniformi għall-applikazzjoni tar-Regolament (UE) Nru 806/2014 tal-Parlament Ewropew u tal-Kunsill fir-rigward tal-kontribuzzjonijiet ex ante għall-Fond Uniku ta’ Riżoluzzjoni (ĠU 2015, L 15, p. 1).
Direttiva 2014/59/UE tal-Parlament Ewropew u tal-Kunsill tal-15 ta’ Mejju 2014 li tistabbilixxi qafas għall-irkupru u r-riżoluzzjoni ta’ istituzzjonijiet ta’ kreditu u ditti ta’ investiment u li temenda d-Direttiva tal-Kunsill 82/891/KE u d-Direttivi 2001/24/KE, 2002/47/KE, 2004/25/KE, 2005/56/KE, 2007/36/KE, 2011/35/KE, 2012/30/UE u 2013/36/UE, u r-Regolamenti (UE) Nru 1093/2010 u (UE) Nru 648/2012, tal-Parlament Ewropew u tal-Kunsill (ĠU 2014, L 173, p. 190).
Regolament ta’ Delega tal-Kummissjoni (UE) 2015/63 tal-21 ta’ Ottubru 2014 li jissupplimenta d-Direttiva 2014/59/UE tal-Parlament Ewropew u l-Kunsill fir-rigward tal-kontribuzzjonijiet ex ante għall-arranġamenti ta’ finanzjament ta’ riżoluzzjoni (ĠU 2015, L 11, p. 44, u rettifika fil-ĠU 2017, L 156, p. 38).
Rikors ippreżentat fl-14 ta’ Ottubru 2022 – Yanukovych vs Il-Kunsill (Kawża T-642/22) (2022/C 451/29) Lingwa tal-kawża: l-Ingliż Partijiet Rikorrent: Oleksandr Viktorovych Yanukovych (Saint Petersburg, ir-Russja) (rappreżentant: B. Kennelly, Barrister) Konvenut: Il-Kunsill tal-Unjoni Ewropea
Talbiet Ir-rikorrent jitlob li l-Qorti Ġenerali jogħġobha tannulla d-Deċiżjoni tal-Kunsill (PESK) 2022/1355 tal-4 ta’ Awwissu 2022 li temenda d-Deċiżjoni 2014/145/PESK dwar miżuri restrittivi fir-rigward ta’ azzjonijiet li jipperikolaw jew jheddu l-integrità territorjali, is-sovranità u l-indipendenza tal-Ukraina (1) u r-Regolament ta’ Implimentazzjoni tal-Kunsill (UE) 2022/1354 tal-4 ta’ Awwissu 2022 li jimplimenta r-Regolament (UE) Nru 269/2014 dwar miżuri restrittivi fir-rigward ta’ azzjonijiet li jdgħajfu jew jheddu l-integrità territorjali, is-sovranità u l-indipendenza tal-Ukraina (2), safejn dawn japplikaw għar-rikorrent.
Ir-rikorrent jitlob ukoll li l-konvenut jiġi kkundannat għall-ispejjeż.